als_Latn dik_Latn sna_Latn
Supë e këndshme
Supë me spec të kuq, domate dhe tarrator. Provojeni, sepse do t’ju pëlqejë.
Politiko
E Premte, 25 Korrik 2014 | 13:30
0 Komente.
Përbërësit:
- 3 lugë gjelle vaj ulliri + pak për shoqërim
- 2 qepë të grira hollë
- 1 karrot e grirë hollë
- 3 speca të kuq të prera në copa të çrregullta
- 3 thelpinj hudhër të grira – 1 spec djegës i grirë
- 400 gr domate konservë
- rreth 800 ml lëng perimesh (në mungesë të tij mund të përdorim ujë të nxehtë por rezultati s’do të jetë i njëjtë)
- 4 lugë gjelle salcë kosi
- rreth 40 gr trangull i grirë
- 3-4 gjethe nenexhiku të grira
- kripë
Përgatitja:
Për të gatuar supë me spec të kuq, domate dhe tarrator veprojmë në këtë mënyrë: Skuqim qepët, karrotat dhe specat në 2 lugë vaj ulliri, në zjarr të mesëm deri sa të zbuten dhe të fillojnë të marrin ngjyrë. Shtojmë hudhrën bashkë me specin djegës dhe gatuajmë për rreth 1 minutë akoma. Shtojmë domatet, pak kripë dhe lëngun e perimeve. Gatuajmë në zjarr të ulët për rreth 15 minuta. Ndërkohë përziejmë mirë kosin me trangullin, gjethet e nenexhikut, pak kripë dhe 1 lugë gjelle vaj ulliri. E kalojmë supën në blender duke i shtuar pak ujë të nxehtë nëse është shumë viskoze. Rregullojmë shijen për kripë po të jetë nevoja dhe shërbejmë në tasa duke e garnirur me një lugë tarator në qendër dhe të spërkatur me pak vaj ulliri.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn ltz_Latn als_Latn nob_Latn als_Latn dik_Latn pag_Latn als_Latn als_Latn